Subject: Kaitsetahe
From: Ülo Lomp <[email-masked]>
To: "KM Info" <[email-masked]>
Date: Tue, 30 Dec 2025 13:25:01 +0200

Lp. hr. kaitseminister Hanno Pevkur!
 
MTÜ Kulter Eesti osales kaitseministeeriumi korraldataval riigikaitseliste projektide konkursil. Paraku meie projekt toetust ei leidnud. Tahaksin siinkohal jagada analüüsi, mida olen teinud selle projekti ebaõnnestumise põhjuste selgitamisel ja võrrelnud kahe projekti, MTÜ Kulter Eesti ja MTÜ Edukad Sillamäe Noored (ESN), eesmärke (sai rahastuse).
Rahastuse sai projekt, mis korraldab Sillamäel riigikaitsepäeva ja mille päeva eelarve oli 8316 eurot. Tutvusin põhjalikult tegevusega, mida teostab ESN selle organisatsiooni juhi Igor Malõševi juhtimisel. Esmalt torkas silma, et Igor Malõšev ignoreerib oma Facebooki kontol täielikult Eesti Vabariigi tähtpäevi ning isegi meie vabariigi aastapäeval ei ole selleteemalisi postitusi, rääkimata Tartu rahust või võidupühast. . 
Riigikaitsepäeva korraldamine on kahtlemata huvitav ettevõtmine. See on kenasti korraldatud rahvaüritus. Tantsitakse, lauldakse, demonstreeritakse Kaitseliidu tehnikat ja tegevusi, politsei tööd, müüakse suhkruvatti ja tehakse näomaalinguid. Üritus on rahvarohke, kuhu tullakse perekonniti, ja on kahtlemata ka elamusterohke.
Mulle jääb ainult arusaamatuks, milline on selle projekti riigikaitseline aspekt? Kas see, kui me tutvustame venemeelsetele Sillamäe elanikele Kaitseliidu tegevust või maalime putinistlikust perekonnast lapsele põse peale sinimustvalge lipu, paneb teda mõtlema meie riigi kaitsmisele Venemaa ohu eest? 
Siinkohal võib meenutada alles hiljaaegset juhtumit, kui tubli ja aktiivne kaitseliitlane Ida-Virumaal osutus Venemaa agendiks.
 
MTÜ Kulter Eesti tegevus ulatub aega enne meie iseseisvuse taastamist. Sellest ajast olen ma järjepidevalt teinud tööd, et Eesti meelt viia Ida-Virumaale. Minu tööd noorte kaitsetahte ja isamaalise kasvatuse eest on tunnustanud kaitseminister kuldmärgiga ja ma usun, et tean, mida räägin. Just nimelt meelt, sest keelt ei tule enne, kui venekeelne elanikkond ei ole aru saanud sellest, kes need eestlased on ja miks on meil oma riik. See oli ka MTÜ Kulter Eesti eesmärgiks praegusel konkursil osalemiseks. Meie projekt on suunatud kaugemale ühekordsest üritusest ja me peame enda kohuseks teha selle nimel järjepidevat tööd. Praegu töötan Sillamäel Vanalinna Koolis õpetajana ja julgen väita, et suur enamus selle linna elanikkonnast elab Venemaa inforuumis ja imetleb diktaator Putinit. Praegu on meie hariduspoliitika prioriteediks eesti keelele üleminek, mida kahjuks oleks pidanud tegema juba üle 30. aasta tagasi. Minu seisukohalt on oluline eelkõige Eesti meele n.ö "maale toomine". Just sellele MTÜ Kulter Eesti oma projektiga tahtis kaasa aidata ning see on väga oluline aspekt!
Piitsaga ei saavuta me midagi, aga präänikuga on paljud asjad võimalikud ja putinistlikust perest pärit laps võib hakata nägema Eesti riiki hoopis teise nurga alt. Meie projekt hõlmab laia õpilaskonda ja meie eesmärgiks oli läbi positiivse kogemuse anda venekeelsetele noortele võimalust aktiivselt osaleda Eesti riigi tegemistes ja põhimõte on, et sõnal on jõud ning see levib - sõpradele, tuttavatele, vanematele.
Lõpetuseks on mul projektide läbivaatuskomisjonile mõned konkreetsed küsimused, millele loodan vastuse saada lähemal ajal.
1. Milline oli see riigikaitseline aspekt, mida komisjon leidis olevat ESN-i esitatud projektis riigikaitsepäeva korraldamisel?
2. ESN propageerib noortele vaba aja veetmise võimalusi, see seisab nende põhikirjas, aga ei ole sõnagi juttu, kuidas see organisatsioon panustab Eesti riigi kehtestamisele Sillamäel, nagu näiteks eesti keele õppimise vajaduse selgitamine, Eesti Vabariigi tähtpäevade tähistamine. Eesti kultuuri ja ajalooga seotud teabepäevade korraldamine. Koduleht on aadressiga www.molodoi.ee <http://www.molodoi.ee/>  ja mitte www.noor.ee <http://www.noor.ee/>  . Miks?
Allpool väljavõte ESN põhikirjast.
  2. Eesmärk: 2.1. Ühingu eesmärk on heategevuslikult ja avalikes huvides noorsootöö korraldamine ja läbiviimine, kasutades avatud noorsootöömeetodit.
3. Kus on näha selle organisatsiooni puhul riigikaitselist tegevust?

Lugupidamisega

Ülo Lomp
MTÜ Kulter Eesti
juhatuse esimees
Mob: +372 5092470